b'\n_START_ARTICLE_\nCezaropapizem\n_START_PARAGRAPH_\nCezaropapizem je oblika vladavine, pri kateri ima vladar obenem cerkveno in posvetno oblast.\n_START_SECTION_\nCezaropapizem v Bizantinskem cesarstvu\n_START_PARAGRAPH_\nV bizantinskem cesarstvu jo je \xc5\xbeelel uveljaviti cesar Justinijan, vendar mu to zaradi nasprotovanj poglavarja cerkve, patriarha, ni popolnoma uspelo. Cesar je vseeno imel glavno besedo pri izbiranju carigrajskega patriarha, pri predpisovanju verskih obredov in potrjevanju cerkvenih odlokov, tako da je posvetna oblast vedno imela prednost pred cerkveno. Zaradi vzajemne koristi sta dr\xc5\xbeava in cerkev sodelovali: cerkev je povezovala raznolike podlo\xc5\xbenike in poudarjala pomen pokor\xc5\xa1\xc4\x8dine, dr\xc5\xbeava pa jo je \xc5\xa1\xc4\x8ditila in cerkvi pomagala pri raz\xc5\xa1irjanju vere ter zatiranju krivoverstva.'